בית הכנסת בסטרז'ניצה

בית הכנסת בסטרז'ניצה (בצ'כית: Synagoga ve Strážnici) הוא בית כנסת לשעבר, שנבנה בשנת 1804 בסגנון נאו-קלאסי על מקומו של בית תפילה קודם שניזוק בשריפה. בקרבת מקום נמצא מתחם בית הקברות היהודי בסטרז'ניצה, כ-300 מטרים צפונית-מזרחית לכיכר החירות וכ-150 מטרים צפונית-מערבית לכיכר ה-17 בנובמבר. יחד עם בית הקברות, בית הכנסת מוגן כאנדרטה תרבותית של הרפובליקה הצ'כית. בסמוך עומד גם ביתו של ד"ר יז'י פאייר, שבו נמצא מקווה.

 היסטוריה 
בית הכנסת שופץ בשנת 1870 על ידי הבנאי לאופולד סלובאק בסגנון נאו-רנסאנס. המבנה חובר לרשת החשמל בשנת 1906. בית הכנסת שימש לתפילות עד שנת 1941. ב-22 ביוני של אותה שנה הוא נהרס על ידי חברי אס אה. באירוע זה נהרג גם ראש הקהילה הדתית, הרמן פליקס. לקראת סוף מלחמת העולם השנייה נהרסה גם עזרת הנשים.Klenovský, Jaroslav. Židovské památky Moravy a Slezska. 1. vyd. Brno: Era, 2001. 480 s.  החל משנת 1948 שימש בית הכנסת כמחסן. רק בשנת 1991, במסגרת ההישבון, הוא הוחזר לקהילה היהודית, ששיפצה אותו ופתחה אותו לציבור.

 המאה ה-21 
במילניום החדש משמש המבנה כמקום מפגש, בעיקר כגלריה וכמוזיאון עם תערוכת הקבע "חיו בינינו". במקום פועלת האגודה המוזיאלית והמקומית של סטרז'ניצה. בשנים 2019 ו-2020 התקיים בבית הכנסת אירוע ליל הכנסיות. יליד סטרז'ניצה, פיליפ גוראזד מרטינק, כתב את הספר "היסטוריה ורוחניות של בית הכנסת בסטרז'ניצה" (Historie a duchovnost synagogy ve Strážnici).

 תיאור 
הכניסה לבית הכנסת היא מהצד הדרום-מערבי. חלל המבנה מקורה בקמרון חבית, המעוטר בציורים עם מוטיבים צמחיים ושמיים זרועי כוכבים. ארון הקודש מורכב מזוג עמודים המכוסים באנטבלטורה. החלונות הם מודרניים, עם ויטראז' צבעוני בצורת מגן דוד. בחזית הדרומית נמצא שעון שמש ייחודי. מיקום בית הכנסת בתוך מתחם בית הקברות היהודי הוא ייחודי במוראביה.

על החזית נחשפה לוחית זיכרון המנציח את התושבים היהודים של סטרז'ניצה שנספו בשואה בשנים 1939–1945.

 גלריה 

 בספרות 
 קלנובסקי, ירוסלב: אנציקלופדיה של אנדרטאות יהודיות של מורביה ושלזיה, גראדה פראג 2018, 384 עמודים, 

 קישורים חיצוניים 


 הערות שוליים 

קטגוריה:צ'כיה: בתי כנסת